เขื่อน “สวาร์ชวง” พม่าแตก! น้ำทะลักท่วมบ้านเรือน เร่งอพยพประชาชนกว่า 63,000 คน
เขื่อน "สวาร์ชวง" พม่าแตก! น้ำทะลักท่วมบ้านเรือน เร่งอพยพประชาชนกว่า 63,000 คน
30 ส.ค. 2561

ผู้สื่อข่าวรายงานว่า วานนี้ (29 ส.ค.) เกิดอุทกภัยครั้งใหญ่ในเขตพะโค พื้นที่ตอนกลางของประเทศเมียนมา หลังปริมาณน้ำล้นเขื่อนสวาร์ชวงทำให้สปิลเวย์ถล่ม ส่งผลกระทบกับชาวบ้านบริเวณใกล้เคียงหลายพันคน ขณะที่น้ำจากเขื่อนยังท่วมปิดทางหลวง ระหว่างนครย่างกุ้ง และนครมัณฑะเลย์ เมืองสำคัญ 2 เมืองของพม่า นอกจากนี้ยังทำให้สะพานสวาร์ชวงเสียหายอย่างหนัก
โดยเบื้องต้นยังไม่มีรายงานผู้เสียชีวิต กระทรวงสวัสดิการสังคมระบุเพียงตัวเลขชาวบ้านที่ต้องอพยพไปยังศูนย์พักพิงแห่งต่างๆ 30 แห่ง รวม 12,600 คน ตัวเลขผู้ได้รับผลกระทบมี 63,000 คน หรือมากกว่า 14,000 ครัวเรือน
ทั้งนี้ เจ้าหน้าที่ของทางการอพยพชาวบ้านหลายพันคนที่ได้รับผลกระทบจากอุทกภัย ไปอาศัยในพื้นที่ปลอดภัยแล้ว และเร่งตรวจสอบสภาพเขื่อน พร้อมเร่งแก้ไขสถานการณ์เพื่อให้เส้นทางการเดินทางกลับมาใช้ได้อีกครั้ง
 